"Сега": Прокуратурата е прекратила преписка по "Барселонагейт" - България - Дневник\n10:21, 05 юни 20 , 7362\nБългарската прокуратура е отказала да образува разследване по преписката за "Барселонагейт", съобщава "Сега". Изданието е установило тази информация в електронния регистър на преписките.\nПостановлението за отказ е от 12 май, мотивите не са обявени.\nИзданието припомня, че преписката е образувана в края на февруари, след като прокуратурата се сезира сама по публикацията в испанския вестник "Ел Периодико", свързана с имоти и фирми в Барселона, които испанските власти проверяват за пране на пари. Испанската медиа публикува разследване, в което се твърди, че полицията в Каталуния Mossos d´Esquadra и специализираното звено за борба с корупцията към испанската прокуратура разследват дали премиерът Бойко Борисов има отношение към "международна схема за пране на пари", през която от 2013 г. в Испания са влезли 5 млн. евро през две регистрирани в Барселона фирми - Numin Invest SL и Emma BGS SL. Двете дружества са свързани с бившата манекенка Борислава Йовчева.\nВ отговор на запитване на българското издание дали е искано съдействие за разпит на премиера Борисов, испанската полиция е съобщила единствено, че разследващите са събрали множество данни и продължават работата си, но не могат да огласят класифицирана информация.\n"Сега" припомня, че по "Барселонагейт" има и една по-стара преписка, която виси във Върховната касационна прокуратура от 2019 г. Според регистъра на 22 август 2019 г. прокуратурата я е прехвърлила към антикорупционната комисия КПКОНПИ.\nКъщата от "Барселонагейт" се продава, разследването продължава\n19:22, 25 окт 21 / България 58\n18:28, 25 окт 21 / България 41\n20:20, 25 окт 21 / Свят 8\npadrino 10:25, 05 юни 20 / Весело\nЕ...няма лошо, по важното е, че ГешеФФФ залови 2 литра незаконна ракия в село Горно Нанадолнище с участието на...\nstein 10:24, 05 юни 20 / Неутрално\nМи що да си го причинява Гешефт и компания. Премиерът - слънце не може да е замесен по определение.\nРейтинг: 660 10:23, 05 юни 20 Неутрално\nРейтинг: 768 10:24, 05 юни 20 Неутрално\nРейтинг: 213 10:24, 05 юни 20 Неутрално\nЕ той си го избра.\nРейтинг: 3855 10:25, 05 юни 20 Неутрално\nЩо ли не съм изненадан...\nРейтинг: 4030 10:25, 05 юни 20 Весело\nЕ...няма лошо, по важното е, че ГешеФФФ залови 2 литра незаконна ракия в село Горно Нанадолнище с участието на специализирани части, изпозвайки регламентирани средства за наблюдение и проследяване.....😂😂😂 за това трябва да пишете а не за някакви къщи за милиони в Барселона.\n10:29, 05 юни 20\nРейтинг: 3844 10:29, 05 юни 20 Неутрално\nКакво "збогом" бе другарю, нали се чака до какво ще стигне специализираното звено за борба с корупцията към испанската прокуратура?!\nРейтинг: 213 10:30, 05 юни 20 Неутрално\n"Преписката е образувана в края на февруари.\nПостановлението за отказ е от 12 май, мотивите не са обявени."\nИнтересно как успяха за 2 месеца, в които не се работеше пълноценно, да извършат цялата проверка.\nПри апартамента на Цветанов поне изчакаха 1 година за да отшуми скандала.\nСега явно са решили, че покрай КОВИД-19 хората са забравили къщата и бизнеса в Барселона.\nРейтинг: 726 10:31, 05 юни 20 Неутрално\nМного бързо ако беше за някои друг щяха да го влачат с години.\nРейтинг: 213 10:32, 05 юни 20 Неутрално\nДа обявим накратко случващото се в държавицата ни:\nРейтинг: 917 10:34, 05 юни 20 Весело\nКоректното заглавие е "Прокуратурата прекрати преписка по публикация в испански вестник".\nНоооо... кой му дреме за коректност. Нали и без това сме на 111 място\nРейтинг: 1448 10:35, 05 юни 20 Неутрално\nИ тук явно нищо няма да направи:\nДържавните институции си затварят очите\nРейтинг: 2709 10:35, 05 юни 20 Неутрално\nГешев е радост за шишковците\nРейтинг: 1210 10:37, 05 юни 20 Неутрално\nИнтересно как нашата прокуратура не чака други прокуратури да й свършат работата, когато разследва хора, чийто име не е Бойко Борисов?\nРейтинг: 1943 10:40, 05 юни 20 Неутрално\nДо коментар [#1] от "parcaleste":Какво "збогом" бе другарю, нали се чака до какво ще стигне специализираното звено за борба с корупцията към испанската прокуратура?!Лаладжийска история...\nДа видим дали разбрах правилно.\nБългарската прокуратура, на която и аз плащам заплатите, ще изчака резултатите от следствието в Испания...???\nМи добре, но може ли да отделят част от заплатите си и да ги преведат на испанците?\nРейтинг: 1943 10:41, 05 юни 20 Неутрално\nСтига бе, ма верно ли така прави?\nСмяташ че е свършила някаква работа?\nА, да! Спомних си, разследва хакването на едни пръскачки....\nРейтинг: 3617 10:42, 05 юни 20 Неутрално\nБез да протежирам Тулуп Боко ще предположа много обосновано, че става дума за една тъпа фейкнюзка, спровоцирана от “Боец", "Русофили" и разни други решетниковчета. Последните са подали един кекав сигнал до Барселонския Мосос, а присъдружният им испански вестник е пуснал една платена информацийка.\nОстаналото е преекспониране. Или казано по ранношколски - свободен преразказ по картинка с неясно съдържание (Роршахов тест).\nНяма как в Испания едно разследване да продължава три години и да няма НИТО един обвинен.\nСамо че българските мишлета са щастливи да си хапват от това идеологическо сиренце. Нищо, че то е в капана...\nРейтинг: 1407 10:51, 05 юни 20 Неутрално\nКак да си направиш собствена Ла Саграда Фамилия - принос от българските мутренски фамилии\nРейтинг: 795 10:54, 05 юни 20 Гневно\n"При апартамента на Цветанов поне изчакаха 1 година за да отшуми скандала..\nА проверката за Горанов и апартамента в Есте тече вече година и седем месеца? Да се чудиш как точно (не) работи тая поръчкуратура? Даже бих я окачествил като прокурватура... Напомням, това са хора, които храним с наши пари. Всеки божи ден, а те са недосегаеми.\nРейтинг: 8 10:58, 05 юни 20 Гневно\nОния си крадат на воля, каскета ги прикрива а ние си плюем традиционно във форумите. Кога най-накрая ще изелзем да им счупим главите на тия мутри скапани?!\nРейтинг: 2232 11:06, 05 юни 20 Весело\nБез да протежирам Тулуп Боко ще предположа много обосновано, че става дума за една тъпа фейкнюзка, спровоцирана от “Боец", "Русофили" и разни други решетниковчета. Последните са подали един кекав сигнал до Барселонския Мосос, а присъдружният им испански вестник е пуснал една платена информацийка.Толкова.Останалото е преекспониране. Или казано по ранношколски - свободен преразказ по картинка с неясно съдържание (Роршахов тест).Няма как в Испания едно разследване да продължава три години и да няма НИТО един обвинен.Само че българските мишлета са щастливи да си хапват от това идеологическо сиренце. Нищо, че то е в капана...\n"В отговор на запитване на българското издание дали е искано съдействие за разпит на премиера Борисов, испанската полиция е съобщила единствено, че разследващите са събрали множество данни и продължават работата си, но не могат да огласят класифицирана информация."\nМного решетниковчета в тая Испания и то в "Мосос", бе!\nРейтинг: 3617 11:12, 05 юни 20 Неутрално\nТова беше ясно, но испанската прокуратура не го е прекратила и продължава да си го причинява, което е важно в случая.\nЕто така се създават фалшивите новини.\nПърво - в испанската прокуратура НЯМА нищо образувано.\nВторо - сигналът е до полицията.\nТрето - сигналът е подаден от българска НПО.\nЧетвърто - предположително преписката в Барселона е прекратена след като е образувана преди 3 (три) години. Няма държава в ЕС, където полицейско разследване да продължава толкова дълго.\n11:15, 05 юни 20\nРейтинг: 2449 11:16, 05 юни 20 Неутрално\nМанекенка Борислава Йовчева само по клюки е държанка на Баце, иначе е заченала непорочно!\nРейтинг: 213 11:17, 05 юни 20 Неутрално\nГешевтурата, както и Цацаратурата, гледа да бъде в играта, а не да се бори с играчите, от които цица.\n11:18, 05 юни 20\nРейтинг: 4238 11:19, 05 юни 20 Неутрално\nЧудя се какво се мотае испанската прокуратура, та не щракне белезниците на Баце. Явно ги държи с нещо.\nРейтинг: 1027 11:23, 05 юни 20 Неутрално\nКоректното заглавие е "Прокуратурата прекрати преписка по публикация в испански вестник".Ноооо... кой му дреме за коректност. Нали и без това сме на 111 място\n—цитат от коментар 11 на olexander\nТо това вестник ли е?\nРейтинг: 1328 11:35, 05 юни 20 Неутрално\nНякой наивник очаквал ли е различен резултат от нашата прокуратура? Нали Гешев затова е поставен на стола на главния прокурор – не да разкрива, а да прикрива престъпления? Надеждата е единствено, че испанците ще си свършат работата. И в страната ни да се прояви масова гражданска активност – хората да излязат на улиците, за което съм скептичен, че ще стане, поне на този етап.\nРейтинг: 110 11:36, 05 юни 20 Весело\nОсвен къщата в БарЦилона,Баце има още ателие в Монако,мезонет в Ню Йорк,тризонет в Маями и 17 декара борова гора на обратната страна на Луната))))))))\nНе че няма за какво да яде бой,ама всички тия хуморески са жалки!!!\nА да,забравих и барбекюто в двора в Банкя!!!Да ме прощава жалката другарка Милиьончева,Елена че забравих да го спомена и това))))))))))\nРейтинг: 0 11:40, 05 юни 20 Весело\nОказа се, че къща няма.\nПоредния кьорфишек метнат\nна умнокрасавците да раздуват\n#Остаква - няма да има\nколкото да ревете и да се тръшкате\nот яд, #Борисов е победител 😂\nРейтинг: 727 11:49, 05 юни 20 Неутрално\n"Оказа се, че къща няма.\nЗнаем, знаем, то и хотел няма на Алепу.\nРейтинг: 501 11:49, 05 юни 20 Неутрално\nИ за това научаваме естествено от Испания.\nРейтинг: 4816 11:58, 05 юни 20 Любопитно\n"Оказа се, че къща няма."\nИ манекенка няма, нали?\nА мутра - премиер има ли?\nРейтинг: 4238 12:05, 05 юни 20 Неутрално\nНе бе, къща има. И манекенка има. Ако не вярваш, питай Елена Йончева.\nРейтинг: 418 12:09, 05 юни 20 Весело\nПубликата в България може и да е забравила, но прокуратурата в Испания не е.\nРейтинг: 1001 12:13, 05 юни 20 Неутрално\nКоректност викаш. То ако прокуратурата беше коректна, всичко щеше да е наред, но разбираш ли, Каскета е отказал да обяви мотивите на постановлението за отказ да разследва. Толкоз за коректността.\nРейтинг: 477 12:13, 05 юни 20 Весело\nЗнаех си,че като позатихне вирусчето *кукята* пак ще излезе на преден план!\nРейтинг: 1328 12:18, 05 юни 20 Неутрално\nто и никой не е очаквал нещо по-различно от Каскета, гарван гарвану око не вади\nнадеждите за справедливост са в испанските власти\nот комиксите на Божков вече става ясно и как вероятно се финансират подобни къщурки\nРейтинг: 1567 12:20, 05 юни 20 Неутрално\nВ чакането няма давност......\nРейтинг: 2512 12:41, 05 юни 20 Неутрално\nНяма къща :)\n12:42, 05 юни 20\nРейтинг: 418 12:46, 05 юни 20 Неутрално\nВече дори не е госпожица. "Задомена" е фиктивно, за един от ятаците на тиквата...\nКолко долен трябва да е някой, за да принуди жената, от която има дете, да се омъжи за друг, за да прикрие следите на пране на пари?...\n13:06, 05 юни 20\nРейтинг: 1273 13:12, 05 юни 20 Любопитно\n—цитат от коментар 21 на Барба-Ганьос-Тулуп\nА де, и ние това се питаме!\nРейтинг: 2203 13:13, 05 юни 20 Неутрално\nМосос де факто има много по-широки пълномощия от обикновена полицейска дейност. Има специализирани звена и се занимава, както с охранителна, така и с разследваща и обвинителна дейност.\nРейтинг: 1328 13:14, 05 юни 20 Неутрално\nРейтинг: 7201 13:50, 05 юни 20 Неутрално\nНе знам, на какво основание прокуратурата отказва да повдига обвинения и да обявява за невинни хора, които даже не е разследвала и да прибира в ареста хора, за които няма доказателства. Това не може да се нарече държава.\nРейтинг: 4816 14:11, 05 юни 20 Гневно\nПрокуратурата е една бухалка на властта! Заради това "си избраха" един малоумен каскет за главен прокурор!\nРейтинг: 866 14:18, 05 юни 20 Неутрално\nСъвсем очевидно е вече , че в България няма разделение на властите , а има уродлива форма на тоталитарно управление на група с престъпни интереси.\nНезнам дали някой си дава ясна сметка , какво означава това и накъде се е запътила държавата.\nЯсно е също така , че народа е прост , страхлив и не желае да се бори за правото да живее добре в родния си дом , да има добро бъдеще за децата му , да има нормалност и справедливост .\nАз , обаче не преставам да съм оптимист. Все се надявам най-накрая да ни светне пред очите , мамка му , и да направим това което трябваше да направим много отдавна....\nДа се свика Велико народно събрание , което да приеме крещящо нужни закони и направи промени в Конституцията така , щото никой да не може и да си помисли да узурпира цялата власт!\nСега нито има прокуратура, нито има съд. Има безнаказани мутри - унищожават банки ,крадат фондове , строят си нагло палати с откаднатите пари,превръщат ни тихо в роби и съсипват смисъла на държавността!\nВсичко е подчинено на парите и желанията на бандата докопала се до властта чрез......избор на офчедушното племе , населяващо територията!\nАми , ако това ви харесва , нека си продължаваме така!\nРейтинг: 0 14:35, 05 юни 20 Неутрално\nДо коментар [#51] от "Strymski":\nКаква форма на тоталитарно управление сънуваш?\nГЕРБ управляват , защото са демократично избраната първа политическа сила.\nА затва, че Дебъ не са в парламента, могат да се сърдят само на себе си и своята некомпетентност. 😉\n14:47, 05 юни 20\nРейтинг: 3881 15:17, 05 юни 20 Неутрално\nДо коментар [#16] от "lz73":Чудя се какво се мотае испанската прокуратура, та не щракне белезниците на Баце. Явно ги държи с нещо.\nИ да щрактнат белезниците на Баци , ти пак ще си с него. Ще протестираш и ще се бориш той да бъде освободен , защото не може такъв чист и лъчезарен човек като Бащицата, който се грижи за добруването на материала , да бъде престъпник.\nРейтинг: 352 19:07, 05 юни 20 Весело\nДо коментар [#52] от "Александър":\nи Асад също твърди че е “демократично избран” да управлява в Сирия\nИ референдума в Крим също беше “денократичен “ нали ?\nИ Путин , Гурбангули и Ким твърдят същото , ама целия свят е наясно колко са им “демократични” изборите.\nРейтинг: 668 19:51, 05 юни 20 Весело\nЕй, съжалявам че разгневих така модератора. В коя част свободата на изразяване така силно противоречи на регламента ви. Или правилата, все едно. Всяка медиа се пробва да манипулира съзнанието ни, когато се касае за политически лобита. Някои може и да успяват, вие-не съвсем. Но поне сте забавно упорити.\nМерси за бана.\n"Не им отнемай една от сламчиците за които се хващат перманентно. Преди време си мислех, че с помоща на тролетариата от Дневник може и гътнат премиера. Сега гледам чат-пат останали "войничета' на полето на промиването на мозъци. Което ме радва. Така трябва.\nА иначе очаквам заинтересованите, притиснати в ъгъла да построят набърже една къща в Барселона и да подсигурят и любовница и цял отбор дечица. Дневник, ще ме уморите от смях с плоските си манипулации."\nРейтинг: 675 21:37, 05 юни 20 Весело\n—цитат от коментар 30 на murry\nА ти като много проницателен как ще изтълкуваш, че испанската полиция не е открила улики срещу ББ. Ще ни обясниш, че ръката му е много дълга и държи за гушата тамошната полиция, нали?\nТази история я притурете към гръцкия остров, суджука и т.н.!\nРейтинг: 313 13:38, 07 юни 20 Неутрално\nНищо добро не ни чака..\nИзпълнителна, Законодателна и Съдебна власт под една шапка..


През метър, през два: Дълги опашки пред Бюрото по труда - Последни Новини от DNES.BG\nИ днес социалните бюра са обсадени от безработни\n8 апр 2020 16:34, Красимир Ангелов\nПродължават дългите опашки пред Бюрата по труда в София, видя репортер на Dnes.bg.\nОще от сутринта десетки се наредиха пред Бюрото по труда в Младост, като образуваха дълга опашка. Хората чакат търпеливо реда си, като спазват необходимата дистанция и масово са с маски.\nВ същото време се появи информация, че служителите в бюрата напускат заради примитивната организация на работа, огромните опашки и ежедневните скандали.\nМалко по-рано днес президентът на КНСБ Пламен Димитров отчете, че от началото на седмицата новорегистрираните безработни са над 6 500. По данни на синдиката около 330 000 ще станат регистрираните безработни до края на годината, като една голяма част от тях ще бъдат с право за минимални обезщетения.\nНадеждите са, че след края на ограниченията заради коронавируса част от безработните ще бъдат върнати отново на работа от своите работодатели.\nОще по темата: опашкибезработнибюро по трудаикономическа криза\nскръб са там преди 2 месеца\nАз съм се записвал в БТ 2 пъти. Първият през 2002ра-тогава не ми намериха работа и се преквалифицирах сам. Тази година 2ри път. Служителките се лутаха, искаха да търся Булстат-и на стари фирми от моя телефон, обясняваха ми, че няма смисъл да се записвам, два-три пъти "нямаше връзка с интернет", да съм отидел друг път и т.н. Мисля, че това не е никакъв посредник за търсене на работа, а една излишна служба за помощите при безработица. Спокойно могат да ги изплащат и без тях(Бюрото по труда).\nСъзнавал ли, че казваш, че средната заплата в България е примерно 5000-6000 лева или 10000 лева? Според последните публични данни на НАП има 39500 човека с средномесечен доход над 5000 лева. Доход е не само заплата.\nИ какво по-точно е станало?! Масовият добре платен човек, работещ интелектуална работа, не е докоснат от кризата. Изритаха група сервитьори, арматуристи и подобни нулево квалифицирани. Една друга подобна групичка се върна с подвита опашка, изритана от ЕС, защото трудът й е заменим от всеки и като хора са ненужни. Всеки би ги заменил. А интелигентния човек няма кой да го замени толкова лесно. По-страшното е в Германия и САЩ какво става, а не някакви си сервитьори как са на улицата. Дреме ми.\nКакво прави един от 200 000 души със заплата над 9000лв. или един от останалите стотици хиляди, които взимат над максималния осигурителен праг в сайт са новини?! Интересен въпрос. Ами, четат новини, и се опитват да просвятлят глупавия бачкатор да започне да се осигурява на реалната си заплата за собственото си добро. Това правят, както виждаме от няколко коментара по-долу.\nДо Анонимен Ти какво би правил ако си на тяхно място, на мястото на тези с големите заплати под карантината?\nНо тези, които се хвалят с високи заплати ми е чудно какво правят във форума.\nБи трябвало да имат повече въображение дори и в условие на социална изолация.\nОбществото нямаше милост към досегашните безработни.\nКогато се опитваш да врътнеш системата, накрая системата те врътва теб. Ако всички се осигурявахме на реалните пари даже и прага сами щяхме да искаме да се увеличи с идеята, че ако ни съкратят за някакво време ще си останем на стандарта докато не си стъпим на краката. Всички карат на принципа - не е важно аз да съм добре, важното е вуте да е зле.\nДо 36 и 39 преди 2 месеца\nИ аз така,. Взимам осемцифрена заплата и като гледам как парите дето ми удържат отиват към такива като вас. ...\nВ подобно положение съм. И аз взимам почти петцифрена заплата и, като гледам какво изплащам самият аз и какво- работодателят ми ежемесечно за разни търтеи сервитьори, бармани и подобни със заплати в плик, ми става малко неприятно. Искам парите ми да отиват за пенсии, за лекари, за образование, а не за дребни необразовани тарикати и чисти роби, които се осигуряват на минимална, за да спестят някой лев. Е, сега това им излиза прескъпо де.\nИзплащат, да. Баща ми се пенсионира наскоро и си взе сумата накуп. И аз самият работя от 10 години в IT сектора и до момента съм натрупал над 35000лв.. И аз бих си ги взел накуп.\nДа попитам какво стана с втория стълб на пенсионното. Май трябваше вече на първите да изплащат!\nАми, какво да ти кажа- аз взимам петцифрена заплата и в момента издържам ежемесечно по няколко сервитьора. Ако мен ме съкратят, именно заради техните мижави заплатки в плик, аз ще взимам 60% от прага. Май не си хич на ясно какво се взима като обезщетение- жълти стотинки. И прагът е мижави 3000лв., именно заради слугинажа, който си взима заплатите в плик и който НИЕ с високите заплати издържаме сега. Както и ние плащаме пенсии, заплати на държавни служители и какво ли не.\nС цялото ми уважение към сервитьорите. Ама хак да е сега. Вместо да се осигурявате на истинските пари и да си получавате истинските заплати само на бакшиши разчитахте, а тях на трудовата борса не ги зачитат. На мен що не ми плащат с башиши и на почти всички останали нормални хора. Хак да им е и на таксиджийте. Все нямат да върнат, все малко им било. Да не говорим че огромна част от тях даже и книжка нямат. Всички хора трябва да се осигуряват на парите, които взимат за да няма мрънкане след това.\nТо и на работа никой не те е наел насила!!Такива условия ти е предложил ''работодателя'' и за да не умреш от глад се съгласяваш.\nСега всички дето се мислехте за големи тарикати да не се осигурявате на пълна заплата се оправяйте.\nКойто се е съгласил да му плащат под масата си е негов проблем. Пак опираме до това, че ти си се съгласил, а не че някой те е накарал насила.\nНякой да те е карал насила да подписваш такъв фалшив договор? Тези дето са го направили си заслужават съдбата.\nНякакъв пита как щели да го накарат да напусне, ами много лесно-\nОт утре започват да ти плащат сумата срещу която се разписваш ( в болшинството от случаи се разминава с която са ти плащали до оня ден) и ако не те бърка да вземаш 600 вместо 1400- работи си .\nМоже, и още как, май не разбираш принципите на правото. Нищо, преди 3 години на един бизнесмен колекторите му прибраха всичко и малко го респектираха. Сега работи като охрана, пък младо момче, на 42 години, ама за 5 дни му побеля косата, още не може да се разбере защо.


Рубрика: Новости - Long Beach Resort & SPA\nLong Beach Resort & Spa бе удостоен с престижното отличие „Най-добър Апартхотел на Балканите за 2014 година“. Наградата на Balkan Alliance of Hotel Associations бе връчена на официална церемония на 19.02.2015 и се присъжда за изключителни резултати в сферата на туризма. Целта […]\nАпартаментен хотел на 2014г. – “Българската хотелиерска и ресторантьорска асоциация”\n“Long Beach Resort & SPA” получи наградата „Апартаментен хотел на 2014 г.” от “Българската хотелиерска и ресторантьорска асоциация”. Официалната церемония се проведе в София, хотел „Балкан” за 18-ти път и бяха раздадени годишните награди за професионални постижения в областта на хотелиерството, […]


Hera.bg - Кьопоолу в буркани\nАко някой някога ви прати за зeлен хайвер, има вероятност не да ви е излъгал, а просто да му е било нужно бурканче с кьопоолу. Произходът на думата е турски и означава ястие с печени патладжани. Другите ни съседи – сърбите и македонците, също имат навика да пращат приятелите си за зелен хайвер, защото думичката за този вкусен зеленчуков мус е пинджур (Пинђур), варианта с повече червен пипер пък наричай айвар (ajvar) И докато обикаляме Балканския полуостров, дойде време за приготвяне на зимнина.\nКьопоолуто може да се хапва свежо или консервирано, като предястие, като гарнитура към основно ястие или пък намазано върху филия. В различните краища на България за оригинална се смята различна рецепта. Аз лично смятам, че класическа е тази само с патладжан. За приготвянето на 7 бурканчета класическо стерилизирано кьопоолу са ви нужни 5 кг сини домати. Хубаво е, когато ги избирате от магазина, да проверявате да са здрави, без петна, средно меки и с хубава лъскава тъмно виолетова кожа.\n3,5 с. л. сол\n7 бурканчета и 7 капачки\nИзмитите патладжани се нарязват по дължината на две, като се маха и дръжката им. Нареждат се в тавичка и се пекат във фурна. По-нетърпеливите могат да изпекат сините домати и в микровълнова. В този случай обаче е задължително кората им да се набоде поне на 5-6 места, за да не гръмнат. Пекат се на пълната мощност, за около 10 минути. Използването на жар на открито е особено чаровен вариант, при който патладжаните могат да се пекат едновременно от всички страни, а ароматът, който се разнася, е божествен. Но с оглед на по-често срещаните условия в съвременните домакинства, фурната със сигурност е най-експлоатираният уред. А докато патладжанените полумесеци кротко се пекат там, вие може да прочетете още малко полезна информация.\nСъществуват множество вариации на тема кьопоолу. В традиционния си, основен вид, то се приготвя само с печени и обелени сини домати, нарязани на много ситно или счукани на каша. Овкусява се със сол, чесън и олио. В съвременната кулинария обаче импровизациите са на особена почит. Затова съществуват варианти, които освен патладжани включват и печени чушки, попарени домати, лук, орехи и магданоз. Разнообразието на вкусовете и особеностите на местните кухни предопределят и разнообразието от рецепти.\nСлед като са се изпекли, патладжаните трябва да се обелят. В кората им се съдържа най-голямо количество соланин, заради което те леко нагарчат. Преди изобщо да ги бутна във фурната, си зададох въпроса – „А няма ли да е по-лесно предварително да ги обеля с нож или картофобелачка?”. Всъщност не. Първо, кората им е доста твърда и дебела. Второ, по време на печенето тя задържа целостта на домата, така че да не се окажете с тава, пълна с безформени „медузи”.\nСлед като леко са се поохладили (но не прекалено, защото колкото са по-топли, толкова по-лесно се белят), по дължината на патладжаните се прави разрез с тънък, остър нож. След това кората лесно се сваля на ивици или пък просто се остъргва внимателно. Оставете обелените парчета за известно време, за да се отцедят. С отделената от тях вода се изхвърля допълнително количество от горчивия соланин.\nСпоред традиционния начин на приготвяне на кьопоолуто изпечените патладжани се счукват в дървено хаванче. За улеснение и бързина обаче аз използвах ръчна машинка за мелене на месо и зеленчуци. С нея за 5 минути петте килограма се превърнаха в хомогенна смес. Изпечените домати са изключително меки и затова не са нужни почти никакви физически усилия за смилането им.\nСместа леко се посолява. Насипва се в бурканчета, които се стерилизират за около 7 минути в кипяща вода. Малка хитрост при затварянето на буркани – капачките предварително се кипват във вода. Така гуменото им уплътнение омеква и прилепва по-плътно към гърлото на буркана. Доброто хващане на капачката към буркана гарантира, че няма да има консерви бомбаш.\nА когато сняг забръска... Тогава обичам да отворя някое бурканче, да забъркам кьопоолуто с 3-4 лъжички майонеза, да поръся със ситни парченца чесън и да го намажа върху мека филийка от току-що изпечен домашен хляб. В комбинация с чаша вино е перфектно за лека вечеря. Пък навън нека си е зима – нали си имаме хубава зимнина.\nВиж още статии за: Рецепти · Есенната кухня · Зимнината · Рецепти с Патладжан · Ориенталската кухня ·\nСкъпи дами, позволете ми да внеса малка, но важна корекция в текста на авторката - оригиналният айвар изобщо не съдържа патладжани а само и единствено червени чушки олио и овкусители.\nБлагодаря на Роси за интересната информация!\nпатладжани, зелени чушки, сол и олио, и това се пасира, аз не пасирам до много ситно, обичам да се усещат патладжана и чушките! чесън е препоръчително да се слага, когато се отвори консервата, иначе кьопоолуто добива странен вкус. леле, на филийка или с ракийка, леле!\nМоята баба го прави по малко по-различен начин. Като изпече и обели патладжаните ( тя използва белите ) , добавя чесън,сол и майонеза, а после ! ги пасира.Става невероятно!\nМоето предложение.Патладжани ,печени ,обелени въвфризера.\nЧервени пиперки печени небелени във фризера.А на зима се смесват с много чесън ,магданоз и др.-бяла и изпотена!\nДалия, предполагам защото метала окислява.\nДървен нож не знам към днешна дата дали може да се намери, но пък си мисля, че може да се замени с керамичен - макар, че все още са леко скъпи\nНякъде преди Христа съм чела(в художествена литература), че патладжана след обелването трябва да се нареже на ситно с ДЪРВЕН НОЖ. Целта на занятието е кьопоолуто да остане светло на цвят. Спомням си, че това обясняваше един герой от някоя от азиатските републики на бившия Съветски съюз на свой гостенин. Ако искате, може да пробвате, така или иначе нищо не се губи.\nПравила съм салати със зърна нар, но виж комбинацията от патладжан и нар е мн интересна.\nАми аз имам у дома от този турски сок от нар - на външен вид прилича на гъст червено-кафяв сироп и неминуемо човек има усещането, че това нещо е сладко....обаче пита ли го, се оказва възкисело . Аз лично предпочитам балсамовия оцет.\nСок от нар? Уау много интересно\nИначе, то наистина си се казва Patlican kebap http://www.hera.bg/s.php?n=94\nСъвременната турската има своите корени в Османската империя, а тя във Византия. Османските турци били считани за варвари от византийците (т.е. не само българите са наричани така), на които било достатъчно да нанижат месо на пръчка, да го изпекат, и да твърдят, че са готвили. Този начин на приготвяне е запазен и в съвременната турска кухня и ястието се нарича шиш кебап Отличителна черта на турската кухня е приготвянето и използването на зеленчуци. Повечето от тях се поднасят сурови, и то на закуска. Леко запечени на жар патладжани, счукани и овкусени с лимонов сок или сок от нар дават началото на известното на Балканите кьопоолу. Патладжаните (както и бамята и тиквичките) са на особена почит. Когато ги приготвяли с месо, го наричали... патладжан кебап. Тук усещам малко липса на фантазия относно наименованията, но както и да е\nВсъщност както и да се нарича, откъдето и да идва, най-важното е, че е вкусно\nВ Турция кьопоолуто, което е салата, се приготвя с печен кълцан патладжан, печен зелен пипер и домати (не много на ситно). Добавят много често млечен сос, магданоз, картофи. Това знам аз? Роси какво пише в тази книжка за историята на турската кухня?\nВ Индия пък сходно е Baingan Bharta, но в него има вече подправки. Тук и рецепта http://www.hera.bg/s.php?n=92\nбаща ми го правеше с мнооого домати и му казваше лютика\nНали знаеш, че съм малко книжен плъх , така че - Речник на чуждите думи, книжка за историята на турската кухня и една кратка кулинарна енциклопедия.\nРоси на база на какво определяш "класическата рецепта", Едно е ясно де кьопоолу без патладжан няма\nКласическият вариант на кьопоолуто е само с патладжани. Но рецептата постепенно се изменя и дори сега по-често срещана е тази с добавени чушки и червени домати. Нормално е Найджъл Кенеди свири "Четирите годишни времена" на Вивалди и много хора са чували само новото изпълнение\nПо принцип и аз ги пека цели, но половинките стоят повече на едно място като започне беленето. Иначе заради заоблената форма е малко по-трудничко.\nАз пък ги пека цели патладжаните във фурната, но предполагам по Росиния вариант става по-бързо.\nИ баща ми го прави с домати Алекс.\nКогато го приготвям през сезона му слагам печен пипер- на половин кг патладжан около 1 кг пипер, настъргвам и един голям домат. Целта е омекотяване на вкуса на патладжана.\nоххх, мамини, потекоха ми лигичките, ше ме извинявате за натурализма )) с една капка майонеза и на препеченка филийка\nВариант само патладжан, аз лично съм го срещала рядко, май само в Страндженския край.\nНай-често в България мисля, се прави с пипер . Но то не пречи Роси да изпрати едно бурканче патладжан, ние ще си намерим пипер да добавим\nВ Гърция имат нещо като кьопоолу Melitzanosalata и е без пипер и каквито и да е др добавки. Слага се чесън и ядки\nЗакупих си едно бурканче айвар от Хърватска . Още не съм го опитала, но така като гледам и (чета етикета) представлява лютеница без домати - тоест основната съставка е печеният пипер. Има и добавени патладжани, но ако съдя по ярко червеният цвят, са в минимално количество.


За любимия мъж! Дълбокотъканен цялостен масаж с магнезиево олио в комбинация със зонотерапия, терапия Hot stone и елементи на шиацу в Senses Massage & Recreation! - Красота и Здраве в София | Офертини София\nЦЕНАТА ВКЛЮЧВА: Дълбокотъканен (или релаксиращ) масаж в комбинация с вулканични камъни и елементи на шиацу, според закупения вид ваучер; Масажът се изпълнява с висок клас магнезиево олио; Масажът включва и зоноално маркиране на ръце и длани; Масажът е с времетраене 50 минути; Препоръчително е всеки клиент да посещава Спа центъра с лична предпазна маска.


Гайдарски състав Войводите – Фен Фолк ТВ\nГайдарски състав Войводите\nОбичания от малки и големи ГС „Войводите“ отбеляза своя втори рожден ден на 3 юли. С впечатляващ концерт-спектакъл талантливите инструменталисти взеха участие на Араповския манастир, за да отбележат своята годишнина. С вълнение художествения ръководител и директор на състава Атанас Младенов споделя, че тепърва подготвят още нови музикални изненади за всички почитатели на българския фолклор, включително [...]\nРодопа иде в Белозем\n„Родопа иде в Белозем“ – и с какво да дойде Родопа, ако не с родопската каба гайда. Гайдарски състав „Войводите“ с ръководител Атанас Младенов организира празничен концерт в пловдивското село Белозем. Датата е 23 ноември /събота/ , часът 18:00, а мястото Народно читалище „Просвета 1909 г.“. Гайдарите ще ни подарят магичния звук на родопската каба […]


Нов електрически мотор и концепция за спортна електро кола от Honda\nПредишен блог LEAF NISMO концепция ще покажe Nissan на автомобилното изложение в Токио\nСледващ блог e.GO Life с нов по-мощен модел (видео)\nВ този блог: Спотна електро кола и самобалансиращ се електрически мотор ще представи Honda в края на октомври.\nНа предстоящото 45-то Tokyo Motorshow, което ще се проведе от 27 октомври до 5 ноември Honda ще представи своя нов мотоциклет Riding Assist-e и концепция за спортна електрическа кола.\nКакто подсказва името, той е насочен към начинаещите мотоциклетисти, които сега започват и тепърва свикват с карането на две колела За да ги улеснят от Honda са направили дизайна на мотора с по-нисък център на тежестта и специална самостоятелно балансираща система, която не използва жироскопи.\nТехнологията за самобалансиране на Honda обаче работи само при много ниски скорости. При по-високи скорости човек би искал да може да наклони мотора повече при завои и там вече няма да са необходими никакви технологии за самостоятелно балансиране, освен ако те не помагат по някакъв начин за предотвратяването на катастрофи.\nТехнологията Honda Riding Assist не използва традиционните жироскопи тъй като те добавят доста към теглото на мотора. Вместо това, системата на Honda използва кратки кормилни движения, за да балансира мотоциклета.\nДосега се знае много малко за този завладяващ мотор и като знаем колко много Honda обичат да споделят информация предварително, надали ще научим нещо повече за него преди официалното му представяне на 25 октомври.\nПаралелно с обявяването на новия електрически мотор Honda пуснаха и тийзър снимка на нова концепция за електрическа спортна кола, която също ще бъде представена на автомобилното шоу в Токио този месец.\nТийзърът изглежда като малко купе и нищо подобно на ретро-изглеждащата кола, разкрита по-рано този месец. Въпреки че все още е само "концепция", която често не стига до производство колата е изградена на същата платформа като на Honda Urban EV, представена по-рано този месец на автомобилното изложение във Франкфурт.\nЯпонският производител, който доскоро не обръщаше почти никакво внимание на електрическите автомобилни, заяви, че планира да пусне електрическа кола, базирана на Urban EV, през 2019г., така че може би тази нова Honda Sports EV Concept има шанс да стане нещо повече от една концепция.\nПреминаването към електромобили определено не е лесна задача за японския автомобилен производител, който отдавна разработва ефикасни двигатели с вътрешно горене и когато се стигне до решения за нулеви емисии, компанията залага на водород и горивни клетки.\nСега обаче когато регулациите на различни пазари по света започват да ускоряват сроковете за приемане на електрически автомобили такива като Honda нямат особено голям избор освен максимално бързо да се ориентират към новото преди да е станало прекалено късно.


Див чесън(левурда) (Страница 2) / Флора и Фауна / XENOS::BUSHCRAFT FORUM > Българският Бушкрафт Форум\n#16 28.03.2014 18:02:53\nСлави,ако ми направиш още една доза,ще е перфектно!Аз ще ти възстановя използваното к-во "огнена вода",от нашата силистренска кайсиева,отлежала!Сега малкия е добре,не ми пращай нищо!Надявам се,да се видим през май и лично да си ги взема! *DRINK*\n#17 28.03.2014 20:20:21\nМоля за прошка , че се усъмних в думите ти и за коментара ми относно контакта ти с дивия чесън. :[\nА миризмата за която говориш най-вероятно се е получила след престоя на салатата, нямам идея но у нас или не мирише толкова или просто сме мазохисти цялото семейство и никой не се е оплакал .\nИмам и още една молба би ли плъзнал некви по-точни координати на това находище пловдивско., може и на лични , ако имаш притеснения разни ..\nПарк "Отдих и култура" ако не греша не се намира между р. Марица и гребния канал , а е на югоизток от гребната. Между гребната, братската могила и УМБАЛ „Свети Георги“ЕАД (тъй наречените "Хирургии на пещерско шосе") Преди години всяка пролет ходихме точно в тъй наречения парк "Отдих и култура" за див чесън , но изчезна след една сеч и от тогава не съм ходил . Може пак да се е навъдил .\nОтивам да правя салата от див чесън на малките , тъкмо жената се прибра , а аз вече трябваше да съм я нарязал :[\n#18 29.03.2014 08:52:48\n#19 29.03.2014 22:59:09\nИ в Бургас го има тоя чесън. По конкретно в Лидл\n#20 30.03.2014 19:55:58\nТва там не му ли викаха "Ловен парк"\nКакто и да е , тва са подробности ,разбрах те . Благодаря . ще гледам тази седмица да отскоча до там да уредим Давид с една прясна доза.\n#21 30.03.2014 19:58:08\nще гледам тази седмица да отскоча до там да уредим Давид с една прясна доза.\nНямате ли Лидл в Пловдив бе майна?\n#22 30.03.2014 20:11:35\nА има бе майна , даже май са два . Ама по-добре да си го набера , хем по-ефтинко , хем по- пресничко.\n#23 30.03.2014 20:21:18\nХем наТурално. Щот у магазина знаеш ли какво купуваш. *THUMBSUP* Нали е илач за подрастващото *CRAZY*\n#24 30.03.2014 20:50:14\nлевурда от лидъла, хахахаха. много екзотично бе галимунди\n#25 30.03.2014 21:36:54\nВ Лидъл е: 1. Произход- Гърция. 2. Пакетчето е 60грама. 3. Тези 60грама струват 1,40лв.\n#26 30.03.2014 22:03:16\nРадко щастлиФ като магаре в нива с бодли. Снимката е в Рижкия проход преди година.\n#27 31.03.2014 08:12:55\nТуй у двора няма ли да се хване? И какво е - грудково, коренища, луковици, семена...?\n#28 31.03.2014 08:33:38\nЕй от майтап не разбирате бре.\n#29 31.03.2014 08:53:55\nФаща се отма само да е на някое сенчесто място , ако не бъркам термините луковица е . Виждал съм го в двор в Пловдив .\nНе бъркам ето инфо http://bg.wikipedia.org/wiki/%D0%9B%D0% … 0%B4%D0%B0\nЛуковиците също се използват за тинктура но май се събираха на есен за целта.\nПоследно редактиран от slaf40 (31.03.2014 08:59:44)\n#30 01.04.2014 01:53:13\nДа покажа днешни снимки от шуменското плато


forum.lex.bg • Виж темата - Горски път, върху земеделски парцел\nДата и час: 26 Сеп 2020, 18:17 • Часовете са според зоната UTC + 2 часа [ DST ]\nГорски път, върху земеделски парцел\nот dianakrumova » 20 Яну 2020, 19:47\nЗдравейте. Ще се опитам накратко да разкажа за моя казус. Земеделски производител съм и отглеждам животни. Имам сключен договор за наем на пасища с общината. За обработката на тези пасища получавах субсидии. Тази година обаче, през един от парцелите е прекаран път, за извозване на дървесина (не знам дали е законен или не). В следствие на което имам наложени санкции от ДФЗ. Звънях в горското стопанство, няколко пъти и от там не ми дават адекватен отговор(или "колегите са на терен" и няма кой да ми отговори). Не знам какво мога да направя в случая и към кого да се обърна. Ще се радвам ако някой ме насочи.\nРегистриран на: 20 Яну 2020, 19:26\nRe: Горски път, върху земеделски парцел\nот teogeo » 21 Яну 2020, 23:55\ndianakrumova написа: Здравейте. Ще се опитам накратко да разкажа за моя казус. Земеделски производител съм и отглеждам животни. Имам сключен договор за наем на пасища с общината. За обработката на тези пасища получавах субсидии. Тази година обаче, през един от парцелите е прекаран път, за извозване на дървесина (не знам дали е законен или не). В следствие на което имам наложени санкции от ДФЗ. Звънях в горското стопанство, няколко пъти и от там не ми дават адекватен отговор(или "колегите са на терен" и няма кой да ми отговори). Не знам какво мога да направя в случая и към кого да се обърна. Ще се радвам ако някой ме насочи.\nМожете да проверите на кого е разрешено да сече в този район, за да прекара път през пасището до него. Оттам ще почне да се разплита кълбото. Не е сложно и страшно. Ако натиснете ДГС-то, те ще си кажат всичко.


През времето на вътреутробния период плодът живее при постоянна температура, под майчината закрила от инфекции, травми и други вредни въздействия. След раждането бебето вече се излага на въздействието на редица външни фактори, към които трябва да се приспособява. За повишаване на устойчивостта на детския организъм към вредните влияния на околната среда важно място заема закаляването на бебето. То е един от елементите на повишаването на естествената устойчивост на детския организъм.\nколко орехи на ден са полезни


Цвета Кирилова: Във всеки момент този, който уязвява, може да се окаже в ситуацията на уязвения - Сдружение Азбукари\nЦвета Кирилова: Във всеки момент този, който уязвява, може да се окаже в ситуацията на уязвения\n06 януари 2013,Няма коментари\nНа Йордановден небето се отваря за мечти. Пожелахме си да изградим за хлапетата със специални нужди детски кът\nБившата тв водеща Цвета Кирилова от повече от половин година е председател на „Сдружение Азбукари“. От днес сдружението стартира Национална кампания за набиране на средства за изграждане на първата в България комбинирана, обществена площадка за игра и обучение, адаптирана и за деца със специални потребности.\n– Цвета, защо решихте да започнете кампанията точно на Йордановден?\n– Избрахме тази дата, защото именно на нея според българската традиция се слага край на т.нар. Мръсни дни. На Йордановден небето се отваря и всеки, който го види ще получи от бог това, за което си мечтае. А ние си пожелахме да изградим за хлапетата детски кът и да сътворим за тях неповторим детски фестивал на 1 и 2 юни. Надяваме се заедно да поискаме да направим страната ни едно по-добро място за живот, където всички деца да могат да играят и да се забавляват заедно.\n– Какво ще се случи днес?\n– С екипа ще ще раздадем късче ритуален хляб на всеки от участниците във ваденето на кръста край езерото в ж.к.Дружба. Питата се раздава за здраве и очистване от злите сили. За доброто настроение ще се погрижи професионална танцова формация „Заря“, а ние ще направим пити, заедно с веригата „Хлебни къщи“. Собственичката на веригата е българката, наградена от National Geographic за това, че е обиколила най-много държави и е представила навсякъде традицията за месене на хляб.\n– Защо избрахте точно езерото в „Дружба“?\n– Знам, че там от години се изпълнява ритуала с хвърлянето на кръста и не бях сигурна има ли друго такова място в София. Това е една от последните малки инициативи на сдружението ни. Наричаме ги „малки“, но всъщност ни костват големи усилия, защото всичко правим с дарения, а хората вече са наплашени от неправителствените организации. Притеснени са от факта, че много фондации откровено грабят или просто не изпълняват обещанията си. Така че ние, като едно младо НПО, към което са присъединени много млади хора с надеждата да променят нещата в страната си, решихме да правим тези инициативи, които са част от нашия детски фестивал, който да помогне на децата с проблеми да се интегрират. Има много деца с детска церебрална парализа, със синдром на Даун, повечето имат и зрителни проблеми, които имат нужда от изява. Всяко едно от тях има различен талант, но му е нужна сцена. Родителите ги поощряват , но когато няма поле за изява, няма и полза от насърчението. А тези деца имат нужда най-вече да се чувстват като всички останали. Новият ни фестивал отново ще даде поле за изява на деца от всички възможни центрове. Ако едно дете може да свири, защо да не го покаже и на другите деца. Ако е незрящо, но може да пее, защо да покаже и на другите, че има чудесен глас и да помогне на деца, които виждат, но не могат да пеят. Стараем се да оставяме децата сами да си създават празника, а не ние да им да се натрапваме. Да, има правила, създаваме сценарна карта, но ги оставяме свободни да покажат сами какво умеят. Следващият фестивал ще е на 1 и 2 юни, съвместно със Столична община и се надяваме да съберем възможно най-много деца.\n– Как успяват здравите деца и децата с проблеми да участват заедно в състезание? Та нали всяко дете иска да спечели, няма ли сърдити?\n– Повече проблеми идват от родителите, отколкото от децата. Някои ме питат имам ли дете. Дали имам или нямам не е от значение, защото това, което искам да дам на децата не зависи от този факт. Преди първия фестивал съм се събуждала посред нощ от притеснение, заради коментари на майки от типа на: „Ама откъде накъде трябва да събирам моето дете с тези деца?“ Първо тя не е длъжна и второ – не можеш да мислиш за себе си, че това, което си в момента, ще продължи цял живот. И на 50 години може да бъдеш просветлен, че си бил сноб, че си човек, който не уважава останалите и си бил страшен егоист. Може би и тази жена ще разбере в един момент, че не разсъждава правилно. Не се знае дали утре тази жена няма да се окаже от другата страна. Постоянно стават катастрофи или ти пада нещо на главата и оставаш сакат – вече си от другата страна. И какво става, ако срещнеш такъв човек, какъвто ти си бил до този момент? Нищо не е сигурно в живота и в един момент този, който уязвява може да се окаже в ситуацията на уязвения.\n– Какво мислиш за инициативата децата с увреждания да бъдат извадени от специализираните училища и да бъдат пратени в обикновените?\n– Раздвоена съм. От една страна скоро бяхме в дома във Видра – там децата ни изпълниха Коледна програма. Пяха ни песни, рецитираха стихове, играхме хора… От една страна те са вътре, но са затворени. Общуват със своите преподаватели, които наистина полагат огромни усилия, защото да мотивираш деца със сериозна умствена изостаналост да играят хора и да помнят текстове на песни, това означава, че работят страхотни специалисти с тях. От друга страна някои от тези деца спокойно могат да излязат навън и ако ние сме в ролята на добронамерените преподаватели, те ще се справят. Живата среда е много важна. Те ще наблюдават другите деца, които нямат проблеми и ще бъдат мотивирани да им подражават.\n– Ти имаш ли личен опит с уязвими хора?\n– Чичо ми е на инвалидна количка. Здрав, прав, излиза от казармата, качва се в колата на свой приятел заедно с още няколко момчета и потеглят. Всички са щастливи до момента в който не са пресрещнати от тежкотоварен камион. Челен удар, всички се отървават с леки охлузвания и наранявания, само той е със счупен гръбначен стълб. Той обаче е най-умния човек, когото съм срещала през живота си. Може да преподава опита си на всички, дори и на такива, които могат да ходят.\nИзточник: Надежда НЕНОВА, БЛИЦ


Работа с приложението за шофьори\nПЪТУВАЙ С TAXISTARS\nШОФИРАЙ С TAXISTARS\nКаква информация трябва да въведете, когато се идентифицирате в приложението Taxistars?\nКакво да направите, когато получите съобщение "Грешна потребителско име или парола"?\nКакво да направите, ако при вход в системата получите съобщение "Невалиден номер на кола"?\n> 2 >\nКакво означава съобщението "Мрежова грешка"?\nКакво означават двете иконки - точка и сателит?\nКак да проверите, коя е версията на приложението което ползвате?\nКак да актуализирате приложението си?\nКак може да се свържете с клиента?\n> 3 >\nКлиентът вижда ли Вашия телефонен номер?\nКакво да направите, ако клиентът не се появи?\nКакво е QR код и за какво Ви служи?\nКак можете да повишите Вашия рейтинг?\nИдентификацията става с Ваш имейл, парола и регистрационния номер на колата. Всички полета се изписват на латиница.\nЗа Вашата регистрация ще Ви е нужен имейл. Ако нямате такъв и желаете ние да Ви създадем такъв, свържете се с нас на +359 875 308 190. Първоначалната парола се издава от нас.\nВ случай, че получите това съобщение, проверете дали правилно изписвате имейл адреса си. Ако продължавате да го получавате, свържете се с нас на +359 875 308 190 или ни пишете на service@taxistars.net.\nНомерът на колата трябва да се изписва винаги на латиница, с големи букви.\nАко все пак продължавате да виждате това съобщение, свържете се с нас на +359 875 308 190 или ни пишете на service@taxistars.net, за да направим проверка.\nСъобщението „Мрежова грешка“ означава, че нямате интернет свързаност.\nТочката показва интернет свързаност. Ако индикаторът е червен, означава, че нямате връзка в момента. Проверете настройките си или се свържете с мобилния оператор, който ползвате.\nСателитът показва Вашата GPS свързаност. В случай, че индикаторът е червен, проверете настройките за GPS.\nЗа да видите коя е версията, която използвате, влезте в Меню > Мои > Профил.\nВ горния десен ъгъл ще видите цифри (напр. 2.23), които показват текущата версия, с която работите.\nЗа да актуализирате приложението, влезте в Google Play магазин и потърсете Taxistars for drivers. Изберете бутон „Актуализация“.\nМожете да се свържете с клиента докато сте в активна поръчка чрез бутона, с икона на микрофон.\nНатиснете веднъж бутона и след като той светне в червено, запишете Вашето съобщение. Натиснете още веднъж и съобщението ще бъде получено от клиента.\nКлиентите също могат да Ви изпратят съобщение. Прослушайте го като натиснете бутона с икона на Пощенско писмо, която започва да мига при получено ново съобщение.\nСлед като приключите съответната поръчка, нямате възможност да изпратите гласово съобщение на клиента.\nНе. Ние не предоставяме телефоните на клиентите, нито тези на шофьорите от съображения за сигурност и конфиденциалност.\nСлед задаване на статус “На адрес” времето за изчакване е 3 минути. След изтичането им, ако клиентът все още не се е явил, изберете “Престой”. (Тази опция се активира след 3-тата минута). Може да изпратите гласово съобщение до клиента, че го очаквате. Моля, изчакайте за отговор.\nСлед изтичане на 1 минута от задаването на статус Престой, без да получили отговор от клиента, изберете бутон „Няма клиент“. Така тази поръчка няма да Ви бъде таксувана. Внимание! Сигнализирайте ни за подобни случаи, за да проверим дали има злоупотреба от страна на клиент.\nНе приключвайте поръчката като изпълнена и не въвеждайте произволни суми, тъй като това затруднява проследяването и ограничаването на подобни некоректни потребители.\nТова е Вашата дигитална Taxistars визитна картичка.\nВашият код е персонален и чрез него можете да разширите Вашата база от лоялни клиенти.\nКогато клиент, не ползващ Taxistars сканира Вашия личен код, той ще бъде пренасочен към страницата ни за сваляне на приложението. След инсталирането на приложението, Вие ще бъдете автоматично добавени към неговите любими шофьори.\nАко клиентът вече използва Taxistars, след сканирането, Wие ще бъдете добавен към неговите любими шофьори.\nСледете промоционалните ни кампании, за да сте информирани за текущи бонуси свързани с привличането на нови потребители.\nНие от Таксистарс не влияем на Вашия рейтинг. Той зависи единствено от потребителските оценки след всеки курс.\nИнформирайте клиентите за опцията за рейтинг, както и за опцията Любим шофьор. Така ще увеличите базата си от лоялни клиенти.\nНие не можем да изискваме от Вас като шофьори да променяте личните си навици и начина си на работа, но можем да Ви дадем обратна връзка за това, което клиентите най-често оценяват силно негативно.\nНай-честите оплаквания получени през приложението от страна на нашите потребители са:\nотказ за електронно плащане;\nзакръгляне на сумата без да бъде питан клиента / самоначисляване на "бакшиш";\nшофьорът не пристига / качва други клиенти / приема поръчка без да се движи / движи се в друга посока / шофьорът не изчаква клиента;\nшофьорът не познаван маршрута;\nминаване по заобиколен маршрут / не се съобразява с желан маршрут;\nколата не е изправна, шофьорът кара бързо / невнимателно / опасно;\nшофьорът не е този на профилната снимка;\nшофьорът се държи агресивно / грубо / неучтиво / спори / заяжда се / обижда;\nколата е мръсна / шофьорът има лоша лична хигиена / шофьорът пуши;\nгледа мач / разглежда фейсбук докато шофира;\nслуша чалга / отказва да намали звука на музиката.\nСофия Пловдив Русе Бургас Хасково\nНие ценим вашата оценка и всяка възможност, да подобрим качестото на услугата!\nФормулярът ви беше изпратен успешно!


Жертвите на ,,българския модел" на управление на пандемията - About.bg - Анализи, Коментари\nЖертвите на ,,българския модел“ на управление на пандемията\nот admin\t обновено на 05.03.2021\nПоследните дни отчитаме толкова случаи на новозаразени от COVID-19, колкото отчитахме в края на месец октомври миналата година. На този фон, българското правителство не предприема никакви действия, за да ограничи разпространението на заразата, докато се ваксинира достатъчна част от населението, а по същество реши да налее масло в огъня, премахвайки и малкото останали ограничителни мерки.\nЗа разлика от други управленски решения, чиито ефекти се проявяват едва години по-късно, последствията в този случай се измерват точно и директно като десетки хиляди загубени човешки животи.\nВ навечерието на поредната вълна на COVID-19 у нас България оглави листата по надвишена смъртност на глава от населението в света, според The Economist. За тази черна класация и за това как се разви пандемията у нас миналата есен писах в предишна статия. Обобщените данни за смъртността, които вече станаха достояние на широката общественост, не дават представа за това кои райони в страната и кои групи от населението са засегнати повече от други и какви са причините да се случи това. В този материал ще се опитам да направя първа крачка към отговора на тези въпроси, базирайки се на данни от Евростат.\nГолеми и малки населени места\nПо-голямата част от репортажите по националните медии през есента отразяваха пренатоварването на болниците и хаоса в „Спешна помощ“ в големите градове като София и Пловдив, както и острата липса на медицински персонал, като например в болницата в Бургас. Видео материалите на смели журналисти, които влязоха в COVID-19 отделението на „Пирогов“, придобиха широка публичност. От репортажите за болницата в Свищов, която прие доброволци студенти по медицина 3-ти курс и депутати лекари, и съобщения за колапса на болниците в Шумен, Търговище, Пазарджик, Благоевград и Кърджали, се разбра, че и положението в други региони на страната не е розово.\nИ все пак, поглеждайки статистиката за положителните PCR тестове по области, виждаме, че половината от тези тестове са в столицата и областите Пловдив, Варна и Бургас, в които е концентрирано поне половината от населението на България. Това е логично. В столицата и трите най-големи области в страната има най-голяма гъстотата на населението, която е основен фактор за разпространението на заразата. Следователно, логично е да се предположи, че и повечето смъртни случаи са концентрирани в тези райони. Да, ама не.\nПо данни на Евростат, подадени от НСИ, едва 34% от надвишена смъртност е в столицата и областите Пловдив, Варна и Бургас. Надвишената смъртност в столицата, където живее около 25% от населението на България, е едва 14% от цялата надвишената смъртност за страната. Тук е редно да поясним, че надвишената смъртност е и директен, и косвен резултат на пандемията. В нея влизат официално регистрираните починали от COVID-19, починали от COVID-19, без да бъдат официално регистрирани, починали вследствие на ненавременното лечение на други заболявания, причинено от претоварването на здравната система, и починали вследствие на усложнения, причинени от прекарана инфекция от COVID-19.\nФиг.1 Надвишена смъртност в България по области март-декември, 2020.\nВ анализа на данните, освен надвишена смъртност, ще говорим и за надвишението, което представлява процентното отношение на надвишената смъртност спрямо осреднената смъртност в дадена област за периода 2015-2019. Този показател е по-адекватен за измерването на последствията от пандемията по области в сравнение с пресмятане на надвишена смъртност на глава от населението, тъй като областите в страната имат различна демографска структура.\nАко средното надвишение за страната е около 21.5%, то в области като Смолян, Благоевград, Разград и други, надвишението е около 30%. От големите области с най-голямо надвишение е Пловдив, а като цяло Североизточна и Централна северна България са регионите най-малко засегнати от пандемията. На какво се дължат тези чувствителни разлики по райони? За да отговорим на този въпрос, е добре да видим разпределението на смъртността в икономически активната част от населението по области.\nПочинали в работна възраст\nШирокоразпространен мит у нас остава, че починалите от COVID-19 са предимно много възрастни хора, накрая на своя житейски път. Това схващане не се потвърждава от данните. По данни на МЗ до 31.12.2020 г. средната възраст на починалите от COVID-19 e 70 години, като при мъжете е 69 години, а при жените 71 години. Да припомним, че средната продължителност на живот в България е 74.4 години, съответно 71.4 при мъжете и 78.4 при жените. Тази статистика при жените прави силно впечатление: жените у нас умират от COVID-19 средно с цели 7.4 години по-рано от очакваното! За възможните обяснения ще пишем по-долу.\nС изключение на групата на мъжете на възраст от 30 до 39 години, където има лека, но статистически значима надвишена смъртност, с около 60 човека, във всички останали възрастови групи под 40 години не се наблюдава надвишение в смъртността. Затова, за да определим пораженията от пандемията у нас за хора в работна възраст, ще разгледаме възрастовия интервал 40-64 години. По данни на Евростат в тази група в България са починали около 3300 души повече от обичайното, като надвишението е 20% от нормалното за страната. Измежду европейските държави, за които имаме данни до края на 2020 година, България е на първо място както по надвишение, така и по починали на глава от населението в тази възрастова група.\nФиг. 2 Надвишена смъртност в Европа във възрастовата група 40-64 години, март-декември, 2020.\nРедно е да споменем, че и във възрастовата група 65-69 години, която включва голяма част от работещите в пенсионна възраст, надвишената смъртност у нас е около 1900 човека. И в тази група сме на челно място в ЕС. Общо у нас вследствие на пандемията до края на миналата година са починали около 5200 човека под 70 годишна възраст. Това са близо 30% от всички починали вследствие на пандемията.\nКаква е причината да се стигне до толкова голям брой починали в икономически активното население? Една възможна хипотеза е, че сме дали несъразмерно много жертви сред професиите от така наречената първа линия. По данни на НОЩ и неофициални данни на фонда „За Децата герои“, който набира средства за деца на починали медици и учители, починалите в работна възраст полицаи, медици и работещи в училищата са около 200 човека, което съставлява 6% от надвишената смъртност във възрастовата група 40-64 години. Разпределението в България по пол и области дава по-голяма яснота за случилото се. Първото нещо, което забелязваме е, че 70% от смъртността е извън столицата и 3-те големи области, като това съотношение е същото и за групата 65-69 години.\nФиг. 3 Надвишена смъртност в България по области за жени във възрастовата група 40-64 години, март-декември 2020\nФиг. 4 Надвишена смъртност в България по области за мъже във възрастовата група 40-64 години, март-декември 2020\nРазликата при жените между област Благоевград и столицата е изключително голяма. Какви са възможните причини? За някои от тези области надвишението в смъртността започва още през лятото. Данните за огнища в страната са предимно от лятото и ранната есен, когато РЗИ-тата не бяха все още пренатоварени и имаха възможността да локализират разпространението на заразата в трудови колективи. За почти всички от най-засегнатите области при жените имаме съобщения за огнища на короновирусната инфекция, най-вече в шивашките цехове и тук-там за огнища в други отрасли от леката промишленост като фабрики за текстил, детски играчки, обувки и др., все производства, в които преобладават жените. Например, в област Благоевград почти няма община, в която да няма открито огнище в шивашки цех. Огнища в множество шивашки предприятия бяха регистрирани и в областите Търговище, Кърджали, Кюстендил, Смолян, Пазарджик, Пловдив и Бургас.\nВ шивашките цехове работят и жени, които са в пенсионна възраст. Надвишената смъртност при жените във възрастовия интервал 65-69 години е най-висока в Сливен – 70%, Благоевград- 50%, Кърджали и Пазарджик – 45%, Смолян – 40%, при средно надвишение за страната в тази група от около 23%. Това са все области, в които значителна част от жените са заети в отрасъла производство на облекло. Освен шивашките цехове, имаше редица съобщения за огнища в заводи за авточасти, редуктори, батерии, санитарна керамика и др., или просто огнище в „промишлено предприятие“ или „трудов колектив“, както често закодирано са съобщавани огнища по места от РЗИ-та. Несъмнено производства, в които големи групи хора работят близо един до друг дълго време, са изиграли ключова роля в разпространението на заразата в по-малките населени места, заедно с училищата и заведенията, за които вече е говорено много.\nДругият фактор, определящ голямата смъртност, е наличността на адекватни здравни грижи по места. За никого не е тайна, че най-добрите болници в страната се намират в най-големите населени места. А, както знаем, тежките случаи на COVID-19 изискват сериозно болнично лечение. Надали болните шивачки от белишките села, за които се грижеха загиналото семейство медици Вакльови, са имали достъп до кислород и нискомолекулярен хепарин.\nМожем да си представим какви са били възможностите на болниците в Благоевград, където областната болница се превърна изцяло в ковид болница, в област Търговище, където болниците колабираха още в средата на октомври, в Шумен, където многопрофилната болница стана най-натоварената в страната в началото на ноември и се принуди да връща пациенти по домовете, в Пазарджик, където пациенти чакаха на носилки по 40 часа, за да бъдат приети, в област Смолян, която разполага с една единствена болница, която може да осъществява интензивно лечение и в която придвижването от едно лечебно заведение до друго може да трае часове.\nОт друга страна област Плевен, в която има най-много лекари и медицински сестри на глава от населението в страната и голяма и модерна болнична инфраструктура, обединена в медицински университет, е една от най-малко засегнатите области, при положение че броят положителни PCR тестове на глава от населението в областта е над средното за страната.\nГолемите неравенства в страната по отношение на наличността на здравни грижи са добре известни. От данните е видно, че областите, които дадоха диспропорционално много жертви във възрастовата група 40-64 години, са именно тези, в които болниците бързо се сринаха под натиска на пандемията. При такова състояние на здравната система единствената защита за голяма част от българското население е недопускането на масово заразяване.\nПрез последните дни на обществото се предложи „бързо решение“ с повсеместна ваксинация, която засега изглежда претърпява фиаско. Но дори и при добри темпове на ваксинация, едва към края на лятото ще имаме достатъчен брой ваксинирани, за да може това да повлияе сериозно на пандемията у нас, при положение, че тогава няма да циркулират варианти на коронавируса, резистентни към наличните в момента ваксини.\nСъщевременно добре познатите от есента аргументи, като запазването на икономиката и свободата на българина, се лансират отново от управляващите, за да се оправдае отпадането и на последните ограничителни епидемиологични мерки, въпреки преживяната трагедия от есента.\nЛогично следват въпросите: Дали същите тези управляващи биха били така добри да ни кажат каква е цената на хилядите напразно починали българи в работна възраст досега? Каква е цената за десетките хиляди деца, които ще израснат без грижовни родители, баби и дядовци? Каква е цената на починалите незаменими здравни работници в малките населени места (и не само там)? Каква е цената за икономиката и здравната система от огромния брой хора с трайна намалена трудоспособност и увреждания, вследствие на прекарана тежка инфекция?\nПътни експерти за трагедията на „Струма“: Случи се второ…


Metal Hangar 18 « MetalHangar18 « Страница 2\nпреди 12 месеца Публикувано от MetalHangar18 Намира се в Български, Ревюта\nЗа огромно съжаление метъл бандата от Вашингтон QUEENSRYCHE се раздели с дългодишния си китарист и бек вокал Паркър Лундгрен. Това беше съобщено на 2 юли в изявление от групата, което гласи: „Здравейте, фенове на QUEENSRYCHE! Парк Лундгрен, един от китаристите на бандата реши да се оттегли, за да се занимава с неговите бизнес начинания. Повече […]\nпреди 1 година Публикувано от MetalHangar18 Намира се в Видеоклипове\nпреди 1 година Публикувано от MetalHangar18 Намира се в Ревюта\nЗагубихме Мария Сръндева – Мимски\nНа 30.01. загубихме Мария Сръндева, снимала и писала за Metal Hangar 18. Отиде си едно изключително лъчезарно, жизнерадостно и сърдечно момиче, което стейдждайвваше, докато снимаше концерти и куфееше, докато помагаше дейно в организирането на такива. Отзивчива и пъстра личност, усмихната въпреки всичко. Човек с естетски поглед и собствен стил. Първата ми среща с нея беше, […]\nМария Сръндева - Мимски\nПолучихме следния лаконичен текст на редакционната поща: Bulgarritory и Fin Bulgaria създадоха една обща песен за новия албум на Bulgarritory – Bulgarian Thrash 3, продължение на предните два албума на Fin Bulgaria, ето и текста към нея. What a place what time no one who loses survives again though time heals though time forgives alone […]\nпреди 1 година Публикувано от MetalHangar18 Намира се в Български, Нови албуми\nПървият цялостен албум на третата банда на Стоян Каев ZEBRAZEBROZA ще излезе през месец септември. Той ще носи името Barok и ще съдържа съвместни песни с другите две банди на Каев – Fin Bulgaria и Bulgarritory . Проектът е създаден през октомври 2019 г. Recommend on Facebook Share on Linkedin Share via MySpace Tweet about […]\nпреди 1 година Публикувано от MetalHangar18 Намира се в Singles, Български, Новини\nБългарският мелодет квинтет DEADSCAPE пусна новото си парче онлайн. Песента „The Artist“ можете да чуете по-долу или в YouTube канала на групата. Парчето ще е част от дебютния ѝ албум, а сега можете да чуете неговата демо версия, която е записана, миксирана и мастерирана в домашното студио на бандата. Обложката е дело на Desolate Art […]\nDUST BOLT тръгват на турне с нов албум (0) Немските траш машини DUST BOLT, които отмениха преди две години цялото си източноевропейско турне, в това число и датата за София, […] преди 3 години\nKRISIUN преиздават първите си два албума (0) Бразилците KRISIUN обявиха, че ще преиздадат първите си два албума – Black Force Domain и Apocalyptic Revelation. Двете издания ще са […] преди 8 години


СНИМКИ НА УЧАСТНИЦИТЕ ВЪВ ФОРУМА!!!!! - Български Голдeн Ретривър Клуб!\nМнение от freya » пет яну 26, 2007 9:47 am\nНе знам дали и на вас не ви писна да си говорим на "ник-ове", без да знаеш дали зад ник-ът стои мъж или жена (мен например много хора ме възприемат за жена - Фрея, а по всички полови белези май съм мъж), да можеш да си представиш човека, да си спомниш дали си го виждал в училището и пр. Добре е да се познаваме и с професии, интереси и пр.\nАман от Интернет анонимност!\nТа плахо бих искал да основа тази тема, в която всеки, пожелал не-анонимност да прати своя снимка и ако желае да да напише 2-3 думи за себе си.\nЗа да дам добър пример и да стана отличник ще започна от себе си:\nЗодия - виж по-горе - Овен (снимката е от преди 2 години, правена от мои ученици, за рогата питайте жената)\nСтаро куче на 52 г., от София\nЖенен с две поотраснали деца + едно космато непораснало Фрея\nПрофесия видеоанализ и криминалистическа фотография в Института по криминалистика (т.е. айн-цвай - полицай)\nИнтереси: тенис, ски, ФК Ливерпул, музика (БЕЗ чалга), писане в кучешки форум\nАми това е. "Перфектна" личност\nГраждани, напуснете анонимността! Присъединявайте се!\nМнение от tedi_stoianova » пет яну 26, 2007 11:24 am\nКазвам се Теди. На 22 години съм, зодия скорпион.\nСтудентка съм - специалност "Туризъм", последна година. Работя като главен специалист в МО.\nОбичам да слушам музика, да ходя на кино, да пътувам. Обичам да излизам с приятели и да се забавляваме.\nОбичам животните и това е второто ми куче.\nЕми мисля, че е това.\nПоздрави: Теди и Ара.\nМнение от Iglika » пет яну 26, 2007 12:21 pm\nДанчо с разбиващо представяне - сега пък рога!\nМного хубава тема, така от анонимните никове се запознаваш с реални лица.\nТова съм аз Иглика на 30 години от София\nСемейството ми включва Мартин, моя приятел и опора в живота и два лабрадора - дисплазни и любими Баркли и Багира!\nСкоро очакваме увеличение на семейството с още един член, непременно ще ви го представя, живот и здраве да се роди!\nРегистриран: пон окт 23, 2006 8:07 am\nМнение от Silvia » пет яну 26, 2007 12:34 pm\nАз, дете и куче - преди 3 месеца Казвам се Силвия - 33години , преподавам в колеж. Но основното ми занимание е е да си гледам детето и кучето, всъщност вместо две деца, май имам две кучета Така си играят двамата, че е трудно да се оприличи дали са като две деца или две кучета\nПоследна промяна от Silvia на пет яну 26, 2007 2:34 pm, променено общо 1 път.\nМнение от Valia & Kara » пет яну 26, 2007 12:54 pm\nВинаги съм за такива идеи , защото държа да няма анонимници, а всеки да е открит в отношенията си с другите и...всъщност къде без мен\nКазвам се Валентина Кънева, на 22 години(все още). Уча Публична Администрация в СУ и се надявам някой ден да не съм държавен служител!\nЗодия Близнаци, особено се гордея с рожденната ми дата...24 май Дано да ми е на късмет в живота! Обожавам си кучето, независимо колко е болно, a винаги ще съм и благодарадна, че тя беше причината да започна да се интересувам от кинология и всичко свързано с нея. Ще съм щастлив човек, ако някой ден работата ми е свързана с кучета. Интересите ми са свързани с пътуванията и запознаване с нови хора, с тениса и...още много други неща.\nИ за съжаление порастнах такова...из лято 2006(ех...)\nМнение от freya » пет яну 26, 2007 1:12 pm\nПоясниние от знаещите!\nВаля Не винаги е толкова рошава, но винаги е толкова усмихната!\nОт Ръководството на домсъвета\nМнение от Чарли » нед яну 28, 2007 11:11 pm\nТъй като аз все съм зад обектива - Гери от Пловдив с куче Голди, а и с повечето се знаем/но обещавам при първа възможност да кача снимка/ си позволявам да сложа този линк за Голди:\nПресен, пресен от днес.\nМнение от evelanto » пон яну 29, 2007 1:58 am\nЗравейте на всички ! Прекрасна идея Данчо ! Но за съжаление незнам как да кача снимка тук във форума и то в тази тема, не с линк адрес а така както вие ! Попитах в друга тема как става,пратиха ми линк адрес от който разбрах само как да прикача аватар и че трябва да е под 9 КВ,но аз искам да прикача снимка ! Аз мога да намалям снимки и го направих-от 2000 КВ ги намалям на по 70 КВ ! Но и така пак не разбрах как да прикачвам директно ! Ето сега пиша и не виждам някъде около прозореца да има "прикачи файл" или нещо подобно ?! Моля,ако на някой му се занимава-обяснете ми ! Мога да боравя с компютър но изглежда нещо ми убягва !\nМнение от Алекс » пон яну 29, 2007 2:09 am\nevelanto, снимката която искаш да покажеш тук във форума първо трябва да си я качила в някой сайт и да я имаш като линк! След това този линк го копираш в темата, в която искаш да покажеш снимката, маркираш го и натискаш IMG ( предпоследното правоъгълниче над полето за писане ). Дано си ме разбрала!\nСъжалявам много за оффтопика!\nМнение от Iglika » пон яну 29, 2007 9:20 am\nЧарли написа: Тъй като аз все съм зад обектива - Гери от Пловдив с куче Голди, а и с повечето се знаем/но обещавам при първа възможност да кача снимка/ си позволявам да сложа този линк за Голди:\nМного, много е порастнала тази Голди. Аз наистина отдавна не съм я виждала. Вече прилича на истинска дама със сериозна изражение на лицето.\nРегистриран: пет юли 07, 2006 9:01 am\nМнение от vasimira » пон яну 29, 2007 12:17 pm\nТова съм аз, казвам се Запрян, но всички ме наричат Панко. На 45 години съм. Малко остарял и доста овехтял. Занимавам се с търговия. Женен с две дъщери. Зодия риби съм. Мечтаещ за къща с голям двор, която е на път да се осъществи, за да мога да изпълня и следващата си мечта. Тя е един хубав мъжки Голдън, защото около мен всичко е жени, дори и котката...\nА това е моята любов- Рива, която направи живота ми и тежък, и добър, особено със зимните плувания [/img]\nМнение от Janis » пон яну 29, 2007 3:51 pm\nАз съм Жени, приемам студенти в Американския университет в Благоевград, благодарение на двете си красавици в къщи нямам време да остарявам и овехтявам (Панко, ма хич не си прав за възрастта), защото вечно тичаме, бършем крака, събираме косми и вършим прочее други интересни занимания.\nКучетата винаги са ми били страст, но това не пречи да си гледкаме всякакви животинки други.\nИ сме си само женска компания, както казва дъщеря ми - "и хлебарките са ни женски";) а тук на линка имаме малко снимчици...\nМнение от Marini » пон яну 29, 2007 5:20 pm\nкато гледам снимката на Багирка на бейзболното игрище и се чудя колко ли кебапчета е опукала:))\nSorry за offtopic-a, скоро и ние ще се включим с геройски снимки:)\nМнение от Красен » пон яну 29, 2007 7:09 pm\nЕто ме и мен, с дъщеря ми (3г., голямата надежда на БГ кинология) и Арчи (4.5 г., обикновен голдън с фалшиво родословие, но супер пич и верен другар):\nКазвам се Красен Хаджиев, на 34 години, от Бургас и къде ли не още... Женен, с дъщеря Виктория Ясмин и мъжки голдън Арчи\nВ момента нямам постоянна работа и си уплънявам времето с малко частен бизнес, семейството, кучето... и клубни въпроси. Иначе обикновено изпълнявам мениджърски функции в международни компании.\nИнтереси: освен кучета, карате (черен колан от 1992 г.), тенис, футбол, музика (без джаз), море, море и пак море - с бира, естествено!\nПредседател на БГРК от 01.05.2005 г.\nМнение от Valia & Kara » пон яну 29, 2007 8:08 pm\nКрасен написа: карате (черен колан от 1992 г.)\nЕ, сега вече ми взехте страхът, г-н Хаджиев\nП.С. Настрана шегите, супер!


За необикновените хипотези и парадигмите в науката - Наука - Форум за конспирации, уфология и мистика.\nАвтор Тема: За необикновените хипотези и парадигмите в науката (Прочетена 12322 пъти)\n« -: Февруари 08, 2010, 20:24:09 pm »\nЗащо ли в моята професионална сфера – астрономията, съм постигнал успех с модели толкова различни от съществуващите конвенционални модели? Изказвам фундаментално несъгласие с популярната догма на Научния Модел, че „необикновените хипотези изискват и необикновени доказателства”. Понякога (макар че си признавам не често) необикновените хипотези се оказват тези, които са верни. Ако продължаваме да прилагаме „Бръснача на Окам” и елиминираме необикновените хипотези, когато имаме обикновени, които да бъдат нагодени да свършат работа, това е ОК стига да не е за сметка на правдоподобността. Но в модерната наука това предпочитане на обикновените хипотези пред необикновените постоянно се използва като се игнорира правдоподобността и не се дава възможност за сериозно обсъждане на достойнствата на необикновените идеи.\nЧовешкия проблем с необикновените идеи е че те често подкопават фундаменталните предположения върху които са базирани толкова много други изследвания. Ако се появи необикновена идея с достойнства, обикновено само един или няколко души подпомагат новата концепция, докато има много които са чели, експериментирали, обмисляли, публикували, инвестирали средства, време и енергия в резултат на старите теории, които вече биха имали нужда най-малкото да бъдат ревизирани или дори счетени за остарели и извадени от употреба.\nПроблема не е толкова в това, че тези хора са интелектуално безчестни, а по-скоро в това, че приемат пътя на най-малката съпротива. В по-голямата част от случаите им липсва опит или не могат да инвестират време, за да определят за себе си достойнствата на конкретните твърдения и контра-твърдения. Така че поради установените интереси те се превръщат във „фенове”, които разгласяват как някой от техните колеги ще „застреля” новите хипотези. Много често такива хора използват защитната тактика да сплашат почитан колега, че неговата репутация ще бъде „накърнена” ако той приеме новата идея или се оправдават, че това може да се случи на самите тях. Това е просто прикрито извинение за това, че са се провалили да бъдат научно обективни! В голямата си част тази „фенщина” се извършва без много шум: чрез присмех в частни дискусии, на колегиални ревюта от рефери и редактори, при решения за отпускане на средства на лица (които са изхарчили милиони долари за неща, които днес биха се счели за „изследвания излезли от употреба”).\nКакво се случва ако някой учен има достатъчно влияние да говори пред голяма група свои колеги относно необикновена идея? Това се случи с мен на Колоквиума на Международния Астрономически Съюз в Лион, Франция през 1976 г., където за първи път говорих пред мои колеги за хипотезата за експлодиралaта планета (става въпрос за доказателства за бивша планета от Слънчевата система експлодирала наскоро от астрономическа гледна точка, оставяйки зад себе си хиляди фрагменти, които ние наричаме малки планети и комети – бел. пр.). Бях широко разпространил обширни копия за коментари преди моята реч. Без да бъда уведомен известен брой колеги бяха „уредили” с председателя на форума да бъдат призовани трима специалисти, които да представят подготвени опровергателни бележки. След това председателят се опита да прекрати всякаква дискусия, въпреки че поне дузина колеги искаха да зададат въпроси или да направят коментари. Така че един виден специалист се изправи и декларира: „На базата на това, което чухме тази теза със сигурност е без всякакви основания и може да бъде отхвърлена!” Отговорът беше емоционални ръкопляскания и радостни възгласи (без прецедент за научното тяло) и незабавното прекратяване на сесията, отлагайки оставащите планирани презентации. Толкова за претенцията за обективност.\nИсторията на конфликта през последните 200 години особено Олберс, Лагранж, Нюкомб, Браун и Патерсън, Картър и Кенеди и Овенден, закона на Тициус Боде за разстоянията между планетите; Алтернативата на Овенден – хипотезата за най-малкото съпротивление; динамика и пространствено разпространение на астероидните орбити; теорията за сблъсъка и вероятностите, сигнатури за експлозии сред изкуствените сателитни орбити около Земята; празнините на Къркууд, гравитационни сфери на влияние, приливни сили за малки тела, теория за резонанса, метеоритни потоци, свойства на метеорите навлизащи в земната атмосфера; сектори от зодиакален прах, астероидни семейства; Облакът на Оорт, теорията за „вътрешната сърцевина”; теорията за поясът на Куипер; хипотезата за слънчевата мъглявина; теории за произхода на кометите; динамика на преминаващите звезди; галактически приливни сили; гигантски молекулярни облаци; физически свойства на кометите като формиране и яркост на опашките; химическо изобилие; статистика на орбиталните елементи; съотношение на физическите и орбиталните свойства; спектър на всички вълни; светлинни извивки; комети минаващи близо до слънцето; разпад на комети и скоростта на фрагментите; якост на натиск на материалите; не гравитационни сили; срещи (сблъсъци) с космически кораби; инфрачервени лъчи в орбитите на кометите; реактивни двигатели; слънчеви магнитни секторни граници; разпределение на тъмна материя в слънчевата система, кратерно разпределение и статистика; видове метеори, физични и химични свойства; теории за произхода на метеорите; геология и климат на Земята; концентриране на маса на Луната; трептене на сателити; магнитен и радиогенен характер на всички извънземни материали; нива на ерозия; свойства на теченето на водата на различни повърхности; „петна” в атмосферите на външните планети; пръстени; формиране на лещовидни облаци; урагани; периоди на излагане на космически лъчи; химическо разграничение; скорост на охлаждане; последствия от удар и натиск; изотопни аномалии; формиране на въглеродни изотопи и диаманти; огнени кълба; междузвездни водородни облаци; рентгенови и екстремни ултравиолетови фонове; изригвания на гама лъчи; взаимодействие на материя и антиматерия.\n« Последна редакция: Февруари 08, 2010, 20:27:24 pm от Alien »\nRe:За необикновените хипотези и парадигмите в науката\n« Отговор #1 -: Февруари 08, 2010, 20:24:55 pm »\nНо какво би станало ако се окаже че хипотезите са били верни, но повечето доказателства са били унищожени? Бих се изказал в защита на легитимността да се приемат такива хипотези за сериозно изследване, на базата на превъзходството на свидетелствата, въпреки че идеята е необикновена, а свидетелствата далеч от заключителни. С други думи, това за което пледирам, е да се допусне в системата на познание това „експериментално” знание и да се приеме от казуалната наука като такова да му се сложи етикет на такова заедно с възможността за по-малка степен на достоверност и различна интерпретация. И аз твърдя че ползата от това ще бъде по-бързото развитие на науката, защото истински значимите открития често ще бъдат представени сред тези експериментално приети хипотези. Ние няма да наричаме такива идеи „факти”, както имаме склонност да правим с конвенционалните теории. Вместо това ще се отнасяме към тях просто като хипотези, които биват изследвани, към които има подкрепящи и отхвърлящи аргументи. Интегритета на науката не е заплашен ако се заяви че сред всички други хипотези, които се приемат сериозно относно произхода на човека, е възможна и тази за извънземната интервенция. Аргументите за и против биха предоставили интересни дебати за всички. И самата хипотеза представя и прогнози, които могат да се тестват, някои от които съм представил в главата „Произхода на Слънчевата система и Човека” в книгата си. Защо трябва да се счита за непочтено да се започне такава дискусия?\nИмайки куража на своите собствени убеждения, е точната противоположност на това да се предадеш на „колегиалния натиск”. Всеки който оценява погрешимостта на човешкото мислене, но въпреки това прилага Научния Метод със сурова обективност и оставя резултатите да говорят сами за себе си, няма защо да се страхува от оценката на своите колеги или пък на историята. Само тези които не успяват да разпознаят реалността такава, каквато е и вместо това се опитват да я изкарат такава каквато „трябва да бъде” могат да се страхуват от такава оценка.\nНо те също така познават и радостта когато видят една идея да работи добре дори отвъд предполагаемия й обсег. Такава радост може да се усети когато някой попадне на добра стартова позиция за дедуктивен модел. По своята природа дедуктивната теория обикновено позволява малък или почти никакъв толеранс. Нейните заключения са предопределени от стартовата точка и законите на логиката. Когато такъв модел има и друга обосновка различна от наблюдение и предрича и обяснява значителни независими факти по един логично убедителен начин, без да има недоизпипани неща по него и доставя просто разбиране за някой феномен, каквото преди това не е предлагано и когато при дискусията пред експерти не покаже фатални пукнатини на логиката или пропуски на факти, човека стоящ зад модела може да се придържа към него и да го използва с увереност, която не може да се сравни с уверенията на многобройните световни експерти, че някой друг модел е „правилният модел”.\nПредвещанието на разширения Научен Метод, който се препоръчва тук, е че е по-вероятно да достигнем до верни описания на реалността като приемем експериментални хипотези и чрез използване на дедуктивна логика, отколкото да гласуваме доверие на експертите в тези области. Това само по себе си е теория, която трябва да бъде проверена, но като имаме предвид потенциалните ползи, не бива да се губи време. Завършвам с въпрос-предизвикателство към всеки читател и до всеки който търси напредъка на човешката мъдрост. В своите книги дискутиращи буквални преводи на най-древните оцелели текстове, Сътчин описва как извънземни „богове” които са проектирали човешката раса като работна ръка били обезпокоени от подражателността и изобретателността на хората. Един от тях се предполага, че се е оплакал, че нищо не е под възможностите на хората и ако нещата бъдат оставени така, някой ден разликата между „богове” и хора ще изчезне (Библейската история за Вавилонската Кула е общоприет превод на по-късни версии на същите текстове). За да предотвратят това сливане, върховните същества планирали целенасочено да се намесят в напредъка на човешката раса. Една от тези стъпки които те предполагаемо предприели, била разделянето на хората на отделни групи разпръснати над континентите, всяка с различен език, за да се препятства комуникацията между тях. Чак в края на XX в. хората направиха значителна крачка превъзмогвайки разделението по континенти и езици. Развитието на комуникациите и мрежите увеличават скоростта на откритията и глобалния напредък. Може да се спори обаче, че най-големите останали препятствия за прогреса са наличието на погрешни хипотези в общата система от знание и съпротивата към промяна в голяма част от хората. Присъствието на неверни необикновени хипотези е проблем усложнен от прекалено лековерните хора. Такива хора имат малко влияние над другите, но лошото име, което те дават на необикновените хипотези е вредно. На другата крайност, повечето от нас са изпитвали разочарованието от контакта с хора, които оказват съпротива на знанието, прогреса, новите идеи или промяната. Аз внимателно разграничавам тази емоционална съпротива от здравословния научен скептицизъм, въпреки че тя често бива маскирана именно по този начин. Скептикът трябва да се запита, когато му се дадат смислени доказателства за невероятна теза, дали скептицизма би изчезнал на драго сърце или той ще изпитва емоционална съпротива до неговото изчезване. Обмислете тезата, че склонността да се въвлича в такова непродуктивно поведение (краен скептицизъм и крайна лековерност) е била генетично заложена в човешката раса от хипотетичните „богове”, за да забавят човешкия прогрес. Коварна идея, но потенциално много, много ефективна! Да предположим, че научим, че е вярна. Как ли бихме реагирали?\nТой публикува статии, в които защитава гравитационната теория на Лесаж и че съществуването на взаимодействия по-бързи от светлината са възможни и съвместими с причинно следствената връзка, ако специалната относителност се замени с интерпретацията на Лоренц за относителност. Също така счита че скоростта на гравитацията е много пъти по-голяма от тази на светлината. Познат е и със своите твърдения че определени аномалии на Марс не са от естествен произход. В своята книга „Тъмна материя, липсващи планети и нови комети. Решение на парадоксите” той предизвиква общоприетите идеи относно тъмната материя, големия взрив и формирането на слънчевата система като освен това защитава теорията, че астероидния пояс се състои от останки от експлодирала планета.\n« Отговор #2 -: Февруари 08, 2010, 22:18:15 pm »\nНа Trandev с любов ;D\n« Отговор #3 -: Февруари 25, 2010, 22:59:44 pm »\nПърво искам да Благодаря на Алиен за превода и поместването на тази статия. Искренно се радвам, когато прочета нещо интересно и истинско. Истинско в смисъл на продукт отразяващ вярната ситуация /или вярната според мен./. Науката се е превърнала в нещо подобно на християнството през мрачното средновековие. Тоя Дянков просто не подозира колко е прав с израза за феодалните старци. Никой не е добре приет при тях ако се отличава от правата линия. Всяко различие се наказва.\nМного интересно е положението на такива субекти , като автора на статията и аз се слагам в това число, колкото и нескромно да звучи. Движим се в среди с ортодоксално научно мислене, но нямаме такова и тогава се чувстваме, като мухи в кисело мляко. Участието ми в този форум е другата крайност, тук бивам обяваван за фен на традиционната наука. Признавам си, че когато прочето някое невероятно неграмотен пост, плюещ медицина, наука и технология ми идва да разцелувам академик Съботинов.\nКакто и да е, според истината е някъде посредата, в СУМРАКА и е рано да бъде разкрита. ;D ;D ;D\n« Отговор #4 -: Март 24, 2010, 22:59:34 pm »\nЩом ме препращаш тук - добре.\nЦитат на: Alien в Февруари 08, 2010, 20:24:09 pm\nСхванах идеята на автора. В общи линии съм съгласен, че трябва да има отворена дискусия. Но все пак имам някои въпроси.\nКакво ще се обсъжда в тази отворена дискусия? Имаме предвид, че след края на дискусията или едната или другата хипотеза трябва да отиде на "бунището" на науката (или поне дълбоко в архива, в случай, че някой ден с по-съвършенни научни инструменти бъдат открити нови доказателства, които да променят нещата).\nА иначе у мен се породи интерес към самата хипотеза на автора и историята около нея. Интересуват ме както неговите, така и аргументите, използвани в тройната "експертиза" срещу него на онзи симпозиум. По принцип именно това, което е говорил там, смятам, че е най-силното възможно доказателство за правотата му, тъй като най-вероятно се е подготвил като за пред учени.\nБезспорно - много е умен, а представения от теб превод на произведение е достижение на философската наука.\n« Последна редакция: Март 24, 2010, 23:04:31 pm от otnesen »\n« Отговор #5 -: Април 15, 2010, 19:17:06 pm »\nНа това видео е представена конференция на Фландърн от края на 2006г. на която той говори за определени аномалии на Луната и най-вече на Марс със снимки. Също заявява че вероятността лицето на Марс да НЕ е с изкуствен произход е нищожно малка - от порядъка на 100 милиарда млиарда към 1 !!!!!!!\nИ понеже горното видео е на английски пускам линк и за едно друго видео на много сходна тематика което преведох на български като основен акцент пада върху лицето на Марс.\n« Отговор #6 -: Април 16, 2010, 14:09:49 pm »\nЦитат на: Alien в Април 15, 2010, 19:17:06 pm\nСъщо заявява че вероятността лицето на Марс да НЕ е с изкуствен произход е нищожно малка - от порядъка на 100 милиарда млиарда към 1 !!!!!!!\nЗначи, не знам как точно е изчислил тази вероятност. Аз например мога да заявя, че вероятността за това не е 100 милиарда към 1, а 248 милиарда към 1. И какво правим сега? Кой е прав - аз или той?\nПри много големия брой на хълмистите образувания на Марс, тази вероятност не се ли увеличава значително? А ако прегледаме внимателно всички снимки, дали няма да открием някъде изображение на фламинго или на риба?\nВъобще, филтиране и спецефекти към изображенията мога да правя до тогава, докато ми заприлича на това, което искам. Пример за това е "трансформацията", която е показана във филмчето от vbox-а на 5:05. Много от подробностите в обработения вариант не отговарят като параметри на оригиналното изображение, от което са изведени (става дума за размерите, местоположение, форма и дълбочина на вдлъбнатините и съответните им при изпъкналите фрагменти).\nЗащо не се разглеждат и другите образувания наоколо като изкуствени? На снимката в по-общ план на 0:37, в струпването вляво от лицето виждам няколко конуса и други обекти, които наподобяват пирамиди или фрагменти от тях и други интересни структури.\n« Последна редакция: Април 16, 2010, 14:24:39 pm от otnesen »\n« Отговор #7 -: Април 19, 2010, 18:47:23 pm »\nЧовека си казва принципа на изчисление. Всеки един компонент от лицето сам по себе при това на мястото на което се намира е с вероятност от няколко хиляди към едно. При това говорим за размер, форма, местоположение, ориентация на вежди, ноздри, ирис, устни.С изключение на ириса, който е с кръгла форма, няма подобни други мотиви в бекграунда, който да позволи на някой да си избира това което му отърва за да "измисля форми".Като накрая всичко се сумира. Сега въпроса ти дали е 100 милиарда или 200 може да има логика, но в случая това са подробности на метода който се ползва и е нормално да има различия. Това което обаче може да се изведе като извод е че шанса да не е изкуствено е доста малък.Още повече на фона на пирамидата в близост до лицето.\n« Отговор #8 -: Април 19, 2010, 22:14:49 pm »\nЦитат на: Alien в Април 19, 2010, 18:47:23 pm\nЧовека си казва принципа на изчисление. Всеки един компонент от лицето сам по себе при това на мястото на което се намира е с вероятност от няколко хиляди към едно. При това говорим за размер, форма, местоположение, ориентация на вежди, ноздри, ирис, устни.\nА човека знае ли, че ако вземе коя да е естествена природна форма и разгледа всеки от нейните компоненти поотделно, ще установи, че вероятността всеки детайл да се получи точно такъв какъвто е също едно на няколко хиляди, а шанса да се съберат в точно тази безмислена форма е едно на 100 милиарда, че може и повече, защото в природата има далеч по сложни релефни образувания от това "лице".\nС изключение на ириса, който е с кръгла форма...\nТа, къде каза, че видя ирис?\n« Отговор #9 -: Април 22, 2010, 19:39:09 pm »\notnesen, предвид на биографията му как мислиш дали не ги е знаел тези неща ? Още повече че той твърди че метода му е изцяло научен и в първото видео това от конференцията на Фландърн всички тези неща са обяснени от него включително къде е ириса.Освен всичко друго тези вторични белези са били предвидени предварително че ще бъдат там още преди да се разполага с новата комбинирана снимка.И едната нула явно не съм я видял става въпрос за 1000 милиарда\n« Отговор #10 -: Април 23, 2010, 19:34:48 pm »\nЦитат на: Alien в Април 22, 2010, 19:39:09 pm\nЕто, аз например само след десетминутно търсене в Google Earth, в един планински район в Северна Америка намерих "мечка", и то с два по-хубаво изразени "ириса", в сравнение с вашето "лице".\n« Отговор #11 -: Април 23, 2010, 20:11:17 pm »\nА ето един интернет потребител, намерил в района на близкия изток изображение на цял взвод рептилообразни извънземни.\nЗа съжаление изображенията в този форум не са достъпни, затова можем да вземем кеширани по-малки копия от Google. Един от двата варианта е филтриран, най-вероятно долния ;D.\n« Последна редакция: Април 23, 2010, 20:12:18 pm от otnesen »\n« Отговор #12 -: Април 29, 2010, 20:14:01 pm »\nАз съм изненадан че не си посочил най-фрапантното от Земята - лицето на индианец http://www.xnetbg.com/new/40/115/314---ogle-earth . Има и други "лица" и фигури включително в южна америка и по мое мнение не с напълно естествен произход.\n« Отговор #13 -: Април 29, 2010, 23:06:57 pm »\nЕто снимка на индианеца, която е правена май от самолет.\n« Отговор #14 -: Май 18, 2010, 23:55:56 pm »\nДесет явления, които научните среди не могат да обяснят


Мед с магарешки бодил - 1000 гр. | Златна пчеличка\nПремахва токсините, намалява холестерола, подходящ за болни от диабет\nколичество за Мед с магарешки бодил - 1000 гр.\nБилките и медът са едни от най-полезните блага на природата .\nКогато ги комбинираме те имат още по голям ефект. Така пчелният мед ще съхранява в себе си и ценните съставки от билката и ще има прекрасен свеж горски аромат.\nЕксперти смятат, че силимарин е основната активна съставка на магарешкият бодил, чрез нея се пречиства черният дроб. Помага да се възстановят чернодробните клетки, докато се премахват токсините от тялото, които се обработват през черния дроб. Магарешкият бодил е ефективен при естественото преобръщане на вредните ефекти от консумацията на алкохол, пестицидите в храните , тежките метали във водата, замърсяването във въздуха, който дишаме, и дори отрови!\nМагарешкият бодил е полезен за здравето на сърцето и помага за понижаване на високите нива на холестерола чрез понижаване на възпалението, почистване на кръвта и предотвратяване на увреждане на оксидативния стрес в артериите.\nПомага за контрол или предотвратяване на диабета\nза намаляване на нивото на кръвната захар при пациенти с резистентност към инсулин.\nПомага за предотвратяване на камъни в жлъчката . Изследвания също така показват, че приложението на силимарин, съдържащ се в магарешкият бодил, намалява кожните увреждания, причинени от радиационната терапия при пациенти, лекувани от рак.